# Nederlandera

| Nederlandera |
| --- |
| Nederlands — Hollands — Vlaams |
| Nederlanderaren hedapena. |
| Datu orokorrak |
| Lurralde eremua | Herbehereak, Holandarren Antillak, Aruba, Surinam, Belgika (Flandria eta Brusela), Frantzia (Frantziar Flandria), Alemania (Rhin Beherea) eta Indonesia |
| Hiztunak | Jatorrizkoak: 22 milioi Guztira: 27 milioi |
| Rankinga | 45.a |
| Ofizialtasuna | Aruba, Belgika, Herbehereak, Holandarren Antillak, Surinam, Benelux, Europar Batasuna, Hego Amerikako Nazioen Batasuna |
| Araugilea | Nederlandse Taalunie |
| Hizkuntza sailkapena |
| giza hizkuntza indoeuropar hizkuntzak germaniar hizkuntzak mendebaldeko germaniar hizkuntzak Weser-Rhine Germanic (en)  Franconian (en)  Low Franconian (en)  |
| Informazio filologikoa |
| Hizkuntza-tipologia | SOV hizkuntza, V2 hizkuntza, nominatibo-akusatibo hizkuntza, hizkuntza azentuala, time–manner–place (en)  eta hizkuntza malgukaria |
| Denbora gramatikalak | orainaldia eta lehenaldia |
| Modu gramatikalak | indikatiboa, agintera eta subjuntiboa |
| Genero gramatikalak | genero komuna, genero neutroa, genero maskulinoa, genero femeninoa, Dutch f/m shift (en) , Dutch m/n gender (en) , masculine, feminine, or neuter (en)  eta Dutch f/n word (en)  |
| Kasu gramatikalak | nominatiboa, akusatiboa eta datiboa |
| Alfabetoa | Dutch alphabet (en) , Dutch six-dot Braille (en)  eta Dutch eight-dot Braille (en)  |
| Hizkuntza kodeak |
| ISO 639-1 | `nl` |
| ISO 639-2 | `nld` `dut` |
| ISO 639-3 | `nld` |
| Ethnologue | `nld` |
| Glottolog | `dutc1256` |
| Wikipedia | `nl` |
| Linguasphere | 52-ACB-a |
| ASCL | 1401 |
| Linguist List | nld |
| IETF | nl |

**Nederlandera** jatorri germanikoa duen hizkuntza bat da. Gutxi gorabehera, 24 milioi hiztun ditu mundu osoan.

Hizkuntza ofiziala da Herbehereetako Erresuman —hots, Herbeheretan, Holandarren Antilletan eta Aruban— eta Surinamen. Belgikako hizkuntza ofizialetako bat da, frantsesarekin eta alemanarekin batera. Frantziako ipar-ekialdean ere 60.000 pertsona inguruk hitz egiten dute. Indonesiako hainbat tokitan ere hitz egiten da, nederlandar kolonia zenean, administrazio publikoak hizkuntza ofizialtzat erabiltzen baitzuen.

Nederlandera estandarrak ABN izena hartzen du, *Algemeen Beschaafd Nederlands* (Nederlandera orokor landua), eta horixe da Herbehereetan eta Belgikan erabiltzen den aldaera. Mundu guztian, 250 unibertsitatetan baino gehiagotan irakasten da.

## Sailkapena

* Indoeuropar hizkuntzak
	+ Germaniar hizkuntzak
		- Mendebaldeko germaniar hizkuntzak
			* Behe frankikoa edo nederlandera
				+ (afrikaansa, nederlandar kreolerak)

## Dialektoak

Mintzatzea nederlanderaz
Holandera Holandako probintzietako dialektoa da, brabantsera Brabants probintzian hitz egiten den moduan. Hizkuntzari *holandera* deitzea desegokia da eta isekatzat har dezakete Holandako probintzietan bizi ez diren hiztunek.

Afrikaansa Namibia eta Hegoafrikan hitz egiten da, normalean hizkuntza beregain gisa hartzen bada ere.

Flandrian hitz egiten den nederlanderari, berriz, flandriera deritzo. Horrek ere beste dialekto batzuk ditu: mendebaldekoa, ekialdekoa, linburgera, brabantsera eta anberesera.

## Literatura

Sakontzeko, irakurri: «Nederlanderazko literatura»
Jacob van Maerlant eta Jan van Ruusbroec Erdi Aroko egilerik azpimarragarrienak dira, beste batzuen artean. Denboran aurrera, Urrezko Aroan (1550–1670), Joost van den Vondel batik bat eta Dirck Volckertszoon Coornhert eta Pieter Corneliszoon Hooft idazle nabariak izan ziren.

XIX. mendean Willem Bilderdijk, Guido Gezelle poeta, "Multatuli" (kolonialismoa satirikoki kritikatu zuena) eta Louis Couperus ditugu. Azkenik, XX. mendetik aurrera, Johan Huizinga eta Harry Mulisch ezagunenen artean daude.

## Erreferentzia

## Kanpo estekak

* **(Nederlanderaz)(Ingelesez)** Ingelesa-nederlandera-ingelesa hiztegia
* **(Ingelesez)** Ikasi nederlandera online